મહેનતુ સ્ત્રીઓ માટે એક ખાસ શબ્દપ્રયોગ હોય છે. “કેરિયર ઓરિયેંટેડ”. મને લગ્નની વાત વખતે એક આઇ.આઇ.ટી યુવકે પૂછેલું કે શું હું કેરિયર ઓરિયેંટેડ છું? મેં કહ્યું હું સપના બહુ જોઉ છું અને મહેનતુ છું. એટ્લે ઠીક ઠીક અચિવ કરી લઉં છું એટલું જ. ફરીને એ જ વાત પર એ અટકેલો શું હું કેરિયર ઓરિએંટેડ છું? મેં ફરીથી આ જ જવાબ આપેલો. તો એનું કહેવું હતું કે એનાં ઘરનું વાતાવરણ એકદમ રુઢિચુસ્ત છે. અને એ પણ એ જ નિતિરીતી વાળો ધાર્મિક વ્યક્તિ હતો. અને એના મતે જે ધાર્મિક ના હોય એને મોડર્ન છોકરી કહેવાય.